Westonaria-vrou met boor gemartel | Maroela Media
Die vrou wat Vrydagmiddag aangeval en erg mishandel is tydens 'n plaasaanval in Westonaria op Kalbasfonteinweg naby Fochville in Gauteng sterk aan in die Mediclinic Vereeniging.
Russel Meiring, woordvoerder van ER24, het aan Maroela Media gesê hul paramedici is gisteraand deur die polisie uitgeroep na die toneel. "Die paramedici het by hul aankoms in die huis onderweg na die vrou verby drie dooie honde geloop wat na bewering geskiet is."
Kapt. Lungelo Dlamini, woordvoerder van die polisie, het aan Maroela Media gesê volgens die inligting wat hulle ontvang het, was dit slegs een hond.
Volgens Meiring het hulle die vrou in 'n klein plas bloed aangetref. "Die vrou het 'n ernstige besering aan haar kop opgedoen. Sy het ook ernstige wonde aan albei polse gehad," het Meiring gesê.
Die vrou is daarna na die Mediclinic Vereeninging gehaas en is steeds daar.
Volgens die polisie is die vrou 60 jaar oud. "Die voorval het die middag al plaasgevind, sy is egter eers laatmiddag gevind. Sy is by die hek van die plaas aangeval deur twee verdagtes en toe in die huis geneem en gemartel, " het Dlamini gesê. "Sy is glo met 'n boor gemartel," het hy verduidelik.
Maroela Media het vroeër berig die vrou is na bewering ook met 'n skerp voorwerp gesteek.
…ek het n naarkol op my maag…ek voel skoon siek…mag die genade van God, soos n sagte duvet, oor haar val, toevou, beskerm en vertroos…
Woorde vir die aanvallers het ek nie…my gemoed en siel is in n warboel van woord-orkane vasgevat…
Handwapen, voertuig, honde – en steeds was sy oorval. Die aanvalle is onverwags en baie geweldadig. Daar is nie reaksietyd nie. Voor jy dit besef is hulle op jou.
Daar gaan nie n dag verby wat ek nie van sulke geval lees nie. Dit gaan nie beter word nie! Dit gaan vererger!!
Ek dink mense moet baie wakker wees veral as jy stop om 'n plaashek oop te maak of as jy tuiskom. Wees bedag op enigeiets verdag.
"60 Jaar oud en met 'n boor gemartel", sou in enige beskaafde land vir maande hoofnuus gewees het. 'n Taakspan sou die skuldiges jag tot aan die uithoeke van die aarde en self die liberale Franse of Engelse sou nie weer so persoon op straat uitlaat nie, maar in SA is hierdie vrou veronderstel om gelukkig te wees, want sy leef nog. Hierdie geweld is aan die orde van die dag. Mag die Here my spaar dat my siel nie so afwater dat hierdie geweld my nie kan skok nie. Wat mens so opval die laaste tyd is nie slegs… Lees meer »